FLUX - NECROPOLÍTICA - BETA
Channel: Flux
Date: 2020-02-23

NECROPOLÍTICA, segon videoclip de BETA.

Segueix-nos a https://instagram.com/projecte.flux o a https://facebook.com/projecte.flux

Contractació oberta: projecte.flux@gmail.com

Lletra:

Soc folclòric, reflexiono. El meu cap, sempre irònic,
ha acabat amb tots el tòpics: pragmatisme no teòric.
Galopar contradiccions, assumir el nostre poder.
Acció, decisió, paradigme antirretòric.

La necropolítica es combat amb empatia radical.
La necropolítica es combat amb empatia radical.
Observo, analitzo, concloc. M'equivoco i torno a començar.  
Un full en blanc i Foucault al cap.

Si tenim por a dir les coses és que qui xerra fa nosa
democràcies feudals i és suborn el benestar.
Tolerància és violència, excloent no comparteix,
perdonem les diferències per poder ser superiors.
Tens llibertat si pots pagar, verí de pau adulterada.
Jo ja fujo dels experts tertulians oficials.

La necropolítica es combat amb empatia radical.
La necropolítica es combat amb empatia radical.
Observo, analitzo, concloc. M'equivoco i torno a començar.  
Punt! Puny tancat i Gramsci al cap.

És falsa seguretat creure que estàs inclosa:
reparteixen el pastís, seràs culpable si no et toca.
Accepta-ho, també ets dèbil, treu el cul de la cadira.
La cara de qui està exclosa intranquil·litza: et polititza.
Qui no enveja sap que admira. La justícia no és la pira,
però si cremem tot lo ranci s’il·luminen els camins.

La necropolítica es combat amb empatia radical.
La necropolítica es combat amb empatia radical.
Observo, analitzo, concloc. M'equivoco i torno a començar.  
Punt!

Som mil agulles al paller, sabrem crear-vos problemes, 
cada dia serem més, no busquem sols quatre lemes.
De les costures tibo el fil que ens traurà del laberint.
Aquil·les només és fort com li permet el taló.
Descartem tantes mentides o creurem ser superiors:
el nou punt de partida és ser iman que polaritza.